VS000436
Datum: 1989-09-20T02:00:00.000+02:00
datum_sodbe_i_stopnje: 1996-03-08T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe okolčja in stegnenice in njihove posledice
fischer: zelo hudi primeri
odskodnina: 10950000 SIT
opombe: II Ips 52/97. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Srednješolec.

## Škodni dogodek

Prometna nesreča - trrčenje oškodvanca kot voznika mopeda in traktorja.

## Poškodba

Zlom desne strani medenice in sklepne ponvice, zdrobljen zlom desne goleni, raztrganino sečnice in okvaro sedničnega in stegenskega živca desne spodnje okončine.

## Telesne bolečine

3000000 SIT Po operativnem posegu na medenici, ki je bil izvršen teden dni po poškodbi in po drugem operativnem posegu na medenici, ki je bil izveden tri tedne po poškodbi, je imel hude bolečine, ki so skupno trajale 4 tedne. 14 dni je imel srednje hude bolečine, 3 mesece lahke, med fizikalno terapijo je imel tudi obdobja srednje hudih bolečin. Po operativnem posegu čez eno leto, ko je bila odstranjena plošča, je ponovno imel hude bolečine v trajanju 1 tedna, 10 dni srednje hude, 3 tedne lahke.

#### Hospitalizacija

3 mesece in pol. Operativni posegi zaradi raztrgane sečnice (operacija na dan sprejema), dva obsežna operativna posega na medenici in goleni ter poseg zaradi odstranitve plošče.

#### Rehabilitacija

Fizikalna terapija.

#### Nevšečnosti med zdravljenjem

Huda nevšečnost je bilo ležanje, saj je od poškodbe in po operativnih posegih na medenici ležal vsaj 6 tednov. Več kot eno leto je moral hoditi z berglami, napravljeno je bilo preko 20 rentgenskih slik. Zaradi prikrajšave poškodovane desne noge za 2,5 cm, je prišlo do kompenzatornega ukrivljenja hrbtenice, kar tožniku povzroča bolečine v križu, ki bodo trajale tudi v bodoče.

## Strah

1300000 SIT Glede na hude poškodbe ob sami nesreči je bil v intenzivnem hudem primarnem strahu. Tudi sekundarni strah je bil hud in izrazit, saj je imel hude poškodbe in je po teh poškodbah čakal na operativne posege. Vsaj pol leta je bil v hudem strahu zaradi možnih trajnih posledic.

## Zmanjšanje življenjske aktivnosti

5650000 SIT Sposoben je hoje le na krajše razdalje od 500 do 1000 m, ni več sposoben za hojo po neravnem terenu, v hrib ali po stopnicah. Težjih del ne more več opravljati, lahko nosi le lažje predmete do teže 5 kg. Ni več sposoben za dela, kjer bi moral stopati na višje predmete, ali za dela, kjer je potrebno počepati. Z leti bo prišlo še do poslabšanja, tako da oškodovanec nikoli ne bo sposoben za stoječa fizična dela. Pri odmeri odškodnine se je upoštevalo, da je bil tožnik ob poškodbi star šele 15 let in bodo opisane omejitve pogojevale tudi njegovo bodoče življenje in poklicno usmeritev.

## Skaženost

1000000 SIT Ostale so brazgotine in šepanje, pri čemer slednje oškodovanec zakriva z ustreznimi oblačili oz. obuvalom. Če se je z brazgotinami sprijaznil, še ne pomeni, da zaradi tega ni prizadet. Če ne bi bil, ne bi teh brazgotin zakrival. Brazgotin in šepavosti pa ne more zakrivati pri poletni rekreaciji s katero se lahko ukvarja in to ga moti tudi zaradi vzpostavljanja stikov z nasprotnim spolom.

---

ZOR člen 200, 203